મારું માનવું એવું છે કે જ્યાં પ્રેમ હોય ત્યાં સેકસ્યુઅલ ડીઝાયર્સ ગૌણ બાબત છે. એ અનાયાસે જ થઇ જાય છે. પણ આ વાત અંગે આજની યુવા જનરેશનમાં ભારે અજ્ઞાન પ્રવર્તે છે. ટેકનોલોજીકલી જેટલી અવેરનેસ છે એટલી અવેરનેસ પ્રેમ અંગે નથી આવી એવું હું માનું છું. રોમિયો જુલિયેટના વખતમાં ક્યાં આવા દિવસો આવતા હતા? છતાંય આજે એમનું જ એકઝામ્પલ આપવામાં આવે છે. પ્રેમના અવનવા દિવસો આવ્યા પછી પણ એ ઉદાહરણોમાં ઉમેરો થયો નથી. એક બાજુ છોકરાઓને સેકસ્યુઅલ એક્સપેક્ટેશન છે તો છોકરીઓને એક્પેન્સીસ એક્સપેક્ટેશન છે. સિત્તેર ટકા છોકરીઓ એવું માને છે અથવા તો વિચારે છે કે પ્રેમનો સ્વીકાર કર્યા પછી એમનો તમામ ખર્ચો એમના પાર્ટનરે ઉઠાવવો એ વણલખ્યો નિયમ છે. અને અંતે સેકસ્યુઅલ એક્સપેક્ટેશન અને એક્પેન્સીસ એક્સપેક્ટેશનની ગુંગળામણમાં પ્રેમ જન્મ જ લઇ નથી શકતો. પછી આવા રીલેશન એક ખરાબ અંત પામે છે. તમે અને હું બંને આવા ઘણા અંતના સાક્ષી બન્યા હોઈશું. સાચો પ્રેમ આ બધાનો મોહતાજ નથી, એ તો બસ થઇ જાય છે. તુષાર શુક્લા સાહેબ કહે છે તેમ, ‘એમ પૂછીને થાય નહીં પ્રેમ’!